**Instruks for anlæggelse og genanlæggelse af uretralkateter**

|  |  |
| --- | --- |
| **Skabelon udarbejdet af: National arbejdsgruppe****Skabelon tilpasset af:**  | **Gyldighedsperiode: xx-xx-xxxx**  |
| **Godkendt af: xx-xx-xxxx** | **Seneste revision: xx-xx-xxxx** |

|  |  |
| --- | --- |
| **Målgruppen**  | De sygeplejersker, som kommunen har besluttet, at instruksen skal gælde for. Ledelsen skal beslutte om sygeplejersken må delegere til andre faggrupper og instruksen dermed også skal gælde for denne gruppe.  |
| **Formål** | Sikre, at sygeplejersker anlægger, genanlægger og seponerer uretralkateter patientsikkert og på korrekt indikation. |
| **Ansvar** | Sygeplejersken kan på eget initiativ og ansvar ordinere og anlægge et kateter gennem urinrøret med henblik på at tømme urinblæren samt vurdere, hvornår et kateter skal genanlægges eller seponeres. Det gælder både for engangskateter samt permanent kateter. Det er ledelsens ansvar at organiserer arbejdspladsen på en måde, at sygeplejerskerne er i stand til at anlægge, genanlægge eller seponere uretralkateter fagligt forsvarligt og patientsikkert.Her kan angives om opgaven kan delegeres til en anden faggruppe.Sygeplejersken er i henhold til autorisationslovens § 17 forpligtet til at udvise omhu og samvittighedsfuldhed ved udøvelse af deres virksomhed.Ved udøvelsen af det forbeholdte virksomhedsområde er det afgørende, at sygeplejersken har de nødvendige faglige kvalifikationer til at vurdere indikationer/kontraindikationer og til at identificere samt håndtere eventuelle komplikationer. Pligten til at udvise omhu og samvittighedsfuldhed indebærer desuden, at sygeplejersker ikke må påtage sig opgaver, som de ikke er i stand til at udføre forsvarligt. En sygeplejerske har således pligt til at afvise at udføre en behandling, hvis behandlingen ikke er patientsikkerhedsmæssig forsvarlig.Det vil fortsat være borgerens egen læge eller behandlende læge, som har det overordnede behandlingsansvar og lægger behandlingsplaner for borgerne. Borgerens egen læge eller behandlende læge skal orienteres i relevant omfang. For yderligere detaljer se nærmere under afsnit om ”Orientering af borgerens egen eller behandlende læge”. |
| **Samtykke og information** | Sygeplejersken skal før anlæggelse/genanlæggelse informere borgeren og indhente samtykke. Er borgeren ikke habil, skal der indhentes informeret samtykke hos den, som varetager borgerens helbredsmæssige interesser. |
| **Indikation og** **anvendelsesområde** | Det er en forudsætning, at sygeplejersken har taget stilling til indikation og kontraindikation samt overvejelser om alternative muligheder for at tømme blæren. Der skal indgå overvejelser om tidshorisont og varighed af kateter ved behov for længerevarende behandling eller gentaget behov for at tømme blæren via kateter.Sygeplejersken kan anlægge/genanlægge uretralkateter i følgende situationer:Genanlæggelse af KAD:* Ved utilsigtet seponering af kateteret, hvor sygeplejersken vurderingen er, at der fortsat er indikation
* Hvis kateteret er til gene for borgeren, og det vurderes, at en genanlæggelse kan afhjælpe dette
* Hvis kateteret stopper til og ikke kan anvendes, hvor alle muligheder for at etablere gennemstrømning er afprøvet\*
* Hvis slangen på kateteret er beskadiget
* Planlagt genanlæggelse af permanent kateter

Steril intermitterende kateterisation (SIK)* Borgere der har behov for mekanisk tømning af blæren, fx ved mistanke om urinretention eller ved behov for måling af diurese
* SIK skal altid foretrækkes før anlæggelse af KAD

Anlæggelse af KAD* Hvor der i en kortere periode er behov for at aflaste hud, urinveje
* Opnå tilfredsstillende blæretømning
* Observere urinproduktion
* Borgere i terminal fase eller borgere med svært nedsat kognitiv funktion, hvor mindre indgribende metoder er afprøvet uden ønsker effekt
 |
| **Skylning af kateter** | * Henvis til lokal procedure for skylning af kateter
 |
| **Kontraindikation** | * Prostatastent
* Blærekræft – relativ kontraidentifikation, der tilrådes vurdering ved læge.
* Mistanke om urinrørstraume eller læsion.
* Nylig urinrørskirurgi, indenfor de eneste 6 uger.
* Er i behandling med gruppe 1 Vitamin K-Antagonister, hvor INR-værdi ikke kendes.
* Borger med indopereret artificiel Sphincterprotese (Kunstig lukkemuskel).
* Borger der har fået foretaget radikal Prostatektomi (fjernelse af Prostata) indenfor de seneste 14 dage
 |
| **Procedure**  | Indsæt link til lokal procedure eller fx VAR Healthcare. |
| **Orientering af borgerens egen læge eller behandlende læge** | Den behandlende sygeplejerske skal orientere borgerens læge uden unødig forsinkelse, fx ved telefonisk opkald, hvis en igangværende behandling udvikler sig uhensigtsmæssigt eller uforudset, fx* hvis der udtømmes > 1 liter urin
* hvis der er betydelig blødning i forbindelse med anlæggelse

Den behandlende sygeplejerske skal også orientere borgerens læge* hvis kateteret fx skal genlægges med stigende hyppighed
* hvis det vurderes af sygeplejersken, at den behandlingsplan sygeplejersken har lagt skal justeres af en læge.

Efter endt behandling eller behandlingsforløb skal lægen orienteres inden for 2 dage. |
| **Dokumentation** | Sker i overensstemmelse med den enkelte kommunes retningslinjer vedr. dokumentation og vejledning om journalføring. |
| **Referencer** | [Nationale Infektionshygiejniske retningslinjer – forebyggelse af urinvejsinfektion i forbindelse med urinvejsdrænage og inkontinenshjælpemidler](https://hygiejne.ssi.dk/NIRuvi) Hentet den 14.02.2024[Engangskateter: steril intermitterende kateterisation (SIK)](https://www.varportal.dk/portal/navigation/procedure/9974) Hentet fra VAR Healthcare d. 18.06.2024[Permanent kateter (KAD)](https://www.varportal.dk/portal/navigation/procedure/9792) Hentet fra VAR Healthcare d. 18.06.2024Vejledning om sygeplejerskers forbeholdte virksomhedsområde [Bekendtgørelse om sygeplejerskers forbeholdte virksomhedsområde og orientering af patientens egen eller behandlende læge (retsinformation.dk)](https://www.retsinformation.dk/eli/lta/2024/576) Hentet d. 18.06.2024 |

|  |
| --- |
|  |